Ιερά Μητρόπολις Λιλόγκουε

Η Ιερά Μητρόπολις Λιλόγκουε είναι από τις επαρχίες του Πατριαρχείου Αλεξανδρείας. 

Στη δικαιοδοσία της Ιεράς Μητροπόλεως περιλαμβάνεται το κράτους του Μαλάουι και την πόλη Μπέιρα της Μοζαμβίκης, με έδρα την Μπλαντάιρ.

 Ιστορικά στοιχεία 
Η πρώτη εκκλησιαστική δομή που έλαβε τη γη της Νυασαλάνδης (σημερινό Μαλάουι) ήταν η Ιερά Μητρόπολη Ιωαννουπόλεως, η οποία ιδρύθηκε το 1927 και περιελάμβανε τα κράτη της Νοτίου Αφρικής.

Στις 14 Νοεμβρίου 1968, με απόσπαση από τη Μητρόπολη Ιωαννουπόλεως, δημιουργήθηκε η Ιερά Μητρόπολις Ροδεσίας, περιλαμβάνοντας στην εκκλησιαστική δικαιοδοσία της, τις χώρες Ζιμπάμπουε, Μοζαμβίκη, Μποτσουάνα, Μαλάουι, Ζάμπια, Αγκόλα και τα νησιά Μαδαγασκάρη και Μαυρίκιος. Τη δεκαετία του 1970 ιδρύθηκε η πρώτη ιεραποστολή στο Μαλάουι. Στις 18 Απριλίου 1989, μετά τη μετονομασία του κράτους της Ροδεσίας σε Ζιμπάμπουε και η Ιερά Μητρόπλη Ροδεσίας μετονομάστηκε σε Ιερά Μητρόπολη Ζιμπάμπουε. Στις 22 Φεβρουαρίου 2001, δημιουργείται η Ιερά Επισκοπή Ζάμπιας με απόσπαση από την Ιερά Μητρόπολη Ζιμπάμπουε. 

Το 2006, καταφθάνει στο Μαλάουι ο ιεραπόστολος Πρωτοπρεσβύτερος Ερμόλαος Ιατρού, ο οποίος αφιερώνεται πλήρως στο ιεραποστολικό έργο σε όλη την χώρα του Μαλάουι.

Στις 6 Οκτωβρίου 2009, με την ανύψωση της Ιεράς Επισκοπής Ζάμπιας σε Μητρόπολη, αυτή μετονομάστηκε και σε Ιερά Μητρόπολη Ζάμπιας και Μαλάουϊ. Ο Μητροπολίτης Ζάμπιας και Μαλάουι Ιωακείμ ίδρυσε το Ιεραποστολικό Κέντρο Μπλαντάιρ.

Στις 26 Νοεμβρίου 2018, με απόσπαση του κράτους του Μαλάουι από την εκκλησιαστική δικαιοδοσία της Ιεράς Μητροπόλεως Ζάμπιας, δημιουργείται η νέα Ιερά Επισκοπή Μαλάουι. Την ίδια ημέρα, εκλέγεται πρώτος Επίσκοπος Μαλάουι ο μέχρι τότε προϊστάμενος της Ιεράς Πατριαρχικής Μονής Οσίου Σάββα του Ηγιασμένου Αλεξανδρείας Αρχιμανδρίτης Φώτιος Χατζηαντωνίου. Χειροτονήθηκε από τον Πατριάρχη Αλεξανδρείας Θεόδωρο Β΄ στις 23 Δεκεμβρίου 2018. Ενθρονίστηκε στις 24 Φεβρουαρίου 2019, από τον Μητροπολίτη Ζάμπιας Ιωάννη.

Στις 7 Οκτωβρίου 2025, με απόφαση της Ιεράς Συνόδου του Πατριαρχείου Αλεξανδρείας, η Επισκοπή ανυψώθηκε σε μητρόπολη, με τον τίτλο Λιλόγκουε.

 Ιεραποστολικό έργο 
 Εκπαίδευση 
Στην ενορία Αναστάσεως του Κυρίου Μπαγίανι (Μπλαντάιρ), λειτουργεί νηπιαγωγείο και δημοτικό σχολείο.

 Ενορίες 
 Μαλάουι 

 Καθεδρικός Ιερός Ναός Αγίου Νεκταρίου Μπλαντάιρ
 Ιερός Ναός Αγίας Τριάδος Μπλαντάιρ
 Ιερός Ναός Αγίας Αικατερίνης Ντιράντε (Μπλαντάιρ)
 Ιερός Ναός Αγίου Παντελεήμονος Νιαμπάντουε (Μπλαντάιρ)
 Ιερός Ναός Αναστάσεως του Κυρίου Μπαγίανι (Μπλαντάιρ)
 Ιερός Ναός Γεννήσεως του Χριστού Μπλαντάιρ
 Ιερός Ναός Ευαγγελισμού της Θεοτόκου Λιλόγκουε
 Καθεδρικός Ιερός Ναός Αγίου Γεωργίου Λιλόνγκουε
 Ιερός Ναός Αγίου Στυλιανού Λιλόνγκουε
 Ιερός Ναός Αγίας Τριάδος Ντόα Λιλόνγκουε
 Ιερός Ναός Εισοδίων της Θεοτόκου Ναμουέρα
 Ιερός Ναός Οσίας Μαρίας της Αιγυπτίας Λουτσένζα 
 Ιερός Ναός Αγίας Άννας Μουλάντζι
 Ιερός Ναός Γεννήσεως του Χριστού Τσικουάουα
 Ιερός Ναός Αγίων Ιεραρχών Αθανασίου και Κυρίλλου Ζόμπα
 Ιερός Ναός Αγίου Γεωργίου Καμπότζι
 Ιερός Ναός Εισοδίων της Θεοτόκου Τσιρανζούλου
 Ιερός Ναός Αγίων Κωνσταντίνου και Ελένης Τσιρανζούλου
 Ιερός Ναός Αγίων Αναργύρων Κοσμά και Δαμιανού Τσιρανζούλου
 Ιερός Ναός Παμμεγίστων Ταξιαρχών Μιχαήλ και Γαβριήλ Παλόμπε
 Ιερός Ναός Αγίου Αντωνίου Ντιράντι
 Ιερός Ναός Αγίων Κωνσταντίνου και Ελένης Μπουτανιάμα

 Μοζαμβίκη - Μπέιρα 

 Ιερός Ναός Αγίας Τριάδος Μπέιρα

 Επισκοπικός κατάλογος 
ΙεράρχηςΈναρξη ΠοιμαντορίαςΛήξη ΠοιμαντορίαςΣημειώσειςΦώτιος (Χατζηαντωνίου)23 Δεκεμβρίου 20187 Οκτωβρίου 2025Ως Επίσκοπος Μαλάουι7 Οκτωβρίου 2025ΣήμεραΩς Μητροπολίτης Λιλόγκουε

 Παραπομπές 

 Εξωτερικοί σύνδεσμοι 

Λιλόγκουε